## סימן . אמרו לו אכלת חלב, יא ע"ב

. /מתני'/. אמרו לו אכלת חלב - מביא חטאת.

. עד אומר אכל ועד אומר לא אכל, אשה אומרת אכל ואשה אומרת לא אכל - מביא אשם תלוי.

. עד אומר אכל והוא אומר לא אכלתי - פטור.

. שנים אומרים אכל והוא אומר לא אכלתי - רבי מאיר מחייב. א"ר מאיר: אם הביאוהו שנים לידי מיתה חמורה, לא יביאוהו לידי קרבן הקל? אמרו לו: מה אם ירצה לומר מזיד הייתי - פטור.

. אכל חלב וחלב בהעלם אחת ...

. גמ'. קתני: אמרו לו אכלת חלב - מביא חטאת; אמרו כמה הויין? תרין, והוא מה אמר להון? אלימא דשתיק ולא קמכחיש להו, אלא שתיקה דתרין הוא דמביא חטאת, על שתיקה דחד לא, אימא מציעתא: עד אומר אכל והוא אומר לא אכלתי, טעמא דמכחיש ליה, אבל שתיק מיחייב, וכ"ש תרי!

. אלא דקמכחיש להו, מני? ר"מ היא, דאמר: הכחשה דבי תרי לאו הכחשה היא, אבל לרבנן פטור. ומאי קמשמע לן? מסיפא שמעת מינה! הא קמשמע לן, דבר זה מחלוקת ר"מ ורבנן, והוא דקמכחיש להו.

. איכא דאמרי: אמרו לו נמי חד קרי ליה, דתנן: האשה שהלך בעלה למדינת הים, ובאו ואמרו לה מת בעליך ונישאת, ואח"כ בא בעלה - תצא מזה ומזה, דקי"ל דאפילו בחד, ממאי? מדקתני סיפא: נישאת שלא ברשות - מותרת לחזור לו, מאי שלא ברשות? שלא ברשות בית דין (ועד אחד) +מסורת הש"ס: [אלא בעדים]+ מכלל דרישא ברשות ב"ד ובעד אחד, אלמא גבי עד אחד קתני אמרו, והכא נמי דקתני אמרו לו, משמע אפילו עד אחד. והוא מאי קאמר? אלימא דקא מכחיש ליה, מי מייתי? והא קתני מציעתא: עד אחד אומר אכל והוא אומר לא אכלתי - פטור! אלא דשתיק, ממציעתא שמע מינה: עד אחד אומר כו', טעמא דקא מכחיש ליה, אבל שתק מישתק - חייב!

. לעולם דלא מכחיש ליה, והכי קתני: אמרו לו אכלת חלב - מביא חטאת, במה דברים אמורים - דשתיק, אבל מכחיש ליה - פטור.

#### חלקי המשנה

רישא (סעיף א) – ספק בגמרא אם עד אחד או שני עדים (סעיפים ו-ט)

מציעתא (סעיף ג) – עד אחד מעידו והוא מכחיש פטור (ומשמע שאם שותק חייב).

סיפא (סעיף ד) – שני עדים והוא מכחישם מחלוקת (אך אם שותק חייב)

#### הדינים בחלקים אלו של המשנה

ר"מ רבנן

|  |  |  |  |  |  |  |
| --- | --- | --- | --- | --- | --- | --- |
|  | הוא שותק | הוא מכחיש |  |  | הוא שותק  | הוא מכחיש |
| שני עדים | חייב | חייב |  | שני עדים | חייב | פטור |
| עד אחד | חייב | פטור |  | עד אחד | חייב | פטור |

המשבצת השמאלית תחתונה מפורשת בסעיף ג

המשבצת הימנית תחתונה נלמדת מדיוק מסעיף ג

המשבצת הימנית עליונה נלמדת מק"ו מהימנית תחתונה

המשבצת השמאלית עליונה מפורשת בסעיף ד

### פירושו של סעיף א (מיקומו בטבלה), סעיפים ו-ט

הגמרא בודקת ארבע אפשרויות להצבת סעיף א, בהתאם לארבע משבצות הטבלה. בטבלה הבאה נציג כיצד כל שלב בסוגיא מציב את סעיף א במקום אחר בטבלה:

מיקומו של סעיף א במשנה

|  |  |  |
| --- | --- | --- |
|  | הוא שותק | הוא מכחיש |
| שני עדים | סעיף ו | סעיף ז |
| עד אחד | סעיף ח | סעיף ט |

#### איכא דאמרי א, סעיפים ו-ז

הגמרא מניחה ש'אמרו לו' משמע שני עדים, ולפי זה סעיף א עוסק בשורה העליונה בטבלה.

בסעיף ו הגמרא מציעה את המשבצת הימנית עליונה (הוא שותק), אלא שאז יוצא שניתן לדייק דיוקים סותרים לגבי הימנית תחתונה (ע"א מעידו והוא שותק): מכך שהמשנה מחייבת דווקא בימנית עליונה (סעיף א) משמע שבימנית תחתונה פטור, ומאידך: ממה שהמשנה פוטרת דווקא בשמאלית תחתונה (סעיף ג) משמע שבימנית תחתונה חייב.

בסעיף ז הגמרא מציעה את המשבצת השמאלית עליונה, ולמרות שמשבצת זו תלויה במחלוקת (בסעיף ד), ולפי זה סעיף א הוא רק אליבא דר"מ, מכל מקום סגנון המשנה הוא תנא והדר מפרש, דהיינו דבר זה ששנינו בסעיף א תלוי הוא במחלוקת בסעיף ד.

#### איכא דאמרי ב, סעיפים ח-ט

הגמרא מניחה שאמרו לו משמע עד אחד (כשם שמצינו באשה שהלך בעלה למדה"י וכו'), ולפי זה סעיף א עוסק בשורה התחתונה בטבלה.

בסעיף ח הגמרא מציעה את המשבצת השמאלית תחתונה, אך שוללת אפשרות זו בעקבות סתירה ישירה לסעיף ג העוסק אף הוא במשבצת זו ופוטר בה.

בסעיף ט הגמרא עוברת למשבצת הימנית תחתונה, ולמרות שהיא נלמדת מדיוק מסעיף ג העוסק בשמאלית תחתונה שדווקא שם פטור, אך בימנית תחתונה חייב, מכל מקום כך הוא סגנון המשנה - סעיף ג מברר את סעיף א, שדווקא אם שותק חייב, אך אם מכחיש פטור.

### סיכום

ההבדל בין שני הא"ד הוא באיזו שורה להציב את הרישא: הא"ד הראשון מציב אותה בשורה העליונה, והא"ד השני בשורה התחתונה.

המשותף לשני הא"ד הוא שלילת המשבצת הקיצונית, ומעבר למשבצת הביניים.

בשני הא"ד הגמרא שוללת את ההצבה של הרישא משבצות הקיצוניות: בסעיף ו היא שוללת את ההעמדה בימנית עליונה, ובסעיף ח היא שוללת את ההעמדה בשמאלית תחתונה. בשניהם סיבת השלילה היא סעיף ג, דהיינו דין המשנה, שבשמאלית תחתונה (ע"א מעידו והוא מכחישו פטור. דין זה סותר ישירות את ההצעה של סעיף ח, וכן הוא שולל לאור הדיוק ממנו את ההעמדה בסעיף ו.

בשני הא"ד הגמרא עוברת למשבצות הביניים: בסעיף ז היא מציבה את הרישא בשמאלית עליונה ובסעיף ט היא מציבה אותה בימנית תחתונה. המשותף לשתי האפשרויות הנ"ל הוא שבהמשך המשנה יש דיון או דיוק על אותן משבצות. השמאלית עליונה תלויה במחלוקת בסעיף ד, והימנית תחתונה מתבררת מתוך סעיף ג.